VEGA & Beatbox Concerts præsenterer **Det alsidige indierock-band Imagine Dragons gæster for første gang Danmark**

*Imagine Dragons, der siden 2008 har begejstret publikum med deres intense indierock, kommer endelig til Danmark. Bandet udgav den 4. september deres debutalbum* Night Visions *og har siden turneret i både USA og Europa. Den 18. april når de Danmark og Lille VEGA.*

*Night Visions* røg direkte ind på 2. pladsen på den amerikanske Billbord Top 200 og gav bandet masser af airplay i hjemlandet. Singlen ”[It’s Time](http://www.youtube.com/watch?v=sENM2wA_FTg)” blev desuden nomineret i kategorien bedste rock-video til dette års MTV Video Music Awards.

**Unikt og bredtfavnende lydunivers**
[Imagine Dragons](http://www.imaginedragonsmusic.com/) har skabt et lydunivers, der passer perfekt til publikums krav om velspillet alsidighed. Bandet har fundet deres niche midt i mellem den storladne stadionprægede indierock og de poppede lo-fi toner.

Derfor rammer de også bredt og både fans af Muse, Fun., Grouplove og Of Monsters and Men vil uden tvivl kunne finde sig til rette hos Imagine Dragons.

**Sublimt live band med stort potentiale**
Imagine Dragons har bevist, at de fungerer sublimt i det, til tider ellers udfordrende, live format. Det har blandt andet kunne opleves i tre af de største amerikanske talkshows; Jay Leno, Jimmy Fallon og ikke mindst Jimmy Kimmel, hvor bandet har optrådt den seneste tid.

Hos sidstnævnte spillede de singlerne “[Radioactive](http://www.youtube.com/watch?v=oQObQUZPIv8)” og “[It’s Time](http://www.youtube.com/watch?v=K5ynwZbIxUQ&feature=relmfu)” foran et begejstret publikum og med det understregede Imagine Dragons, at de er et band, der absolut bør opleves live.

**Fakta om koncerten:**
VEGA & Beatbox Concerts præsenterer
Imagine Dragons (US)

Torsdag den 18. april kl. 21.00

Lille VEGA, Enghavevej 40 1674 Kbh. V

130 kr. + gebyr
Forsalget starter fredag den 30. november via VEGAs hjemmeside, Billetlugen og Fona-butikker.

Læs mere om arrangementet på <http://vega.dk/arrangementer/imagine-dragons-9662.html>

*For yderligere information kontakt venligst:*

Kathrine Lindskov Pedersen
Kommunikationsmedarbejder, VEGA

E-mail: klp@vega.dk